Ineos Grenadiers

Team Ineos (tidligere Team Sky) er et britisk sykkellag som startet opp foran 2010-sesongen i et forsøk på å overføre britenes suksess i banesykling til landeveien. Koblingen til British Cycling er sterk, ved at Dave Brailsford leder begge deler. Også deler av støtteapperatet er hentet fra British Cycling.

Det uttalte målet til Team Sky er «å vinne Tour de France innen fem år», etter å først ha sagt de skulle vinne med en brite innen fem år. I 2012 vant de rittet, med Bradley Wiggins i den gule trøya og Edvald Boasson Hagen som hjelperytter. Videre ønsker laget å inspirere folk i alle aldre til å sykle, og å styrke britisk konkurransesykling.

Blant lagets mest kjente ryttere per 2016 er Chris Froome, Geraint Thomas og Michał Kwiatkowski. Norske ryttere som har syklet for laget er Edvald Boasson Hagen (2010–2014), Lars Petter Nordhaug (2010–2012 og 2015–), Kurt Asle Arvesen (2010–2011) og Gabriel Rasch (2013–april 2014). Både Rasch og Arvesen avsluttet karrieren som aktiv syklist i Sky, og gikk deretter over i direktørstillinger for laget.

Laget har tilhold i Manchester i velodromen hvor også British Cycling holder til. Hovedsponsor og eier er det britiske industriselskapet Ineos. Laget sykler på sykler fra Pinarello.

Oppstarten 
Etter at ryktene hadde gått en stund ble opprettelsen av laget bekreftet 26. februar 2009. Laget gikk høyt ut og ville skape den første britiske vinneren av Tour de France innen fem år. Bakgrunnen for denne ambisjonen var den britiske suksessen på bane under sommer OL i Beijing. Der tok de syv av ti gullmedaljer på bane.

I en årrekke har British Cycling fått frem talenter gjennom et eget talentprogram, ledet av Rod Ellingworth. Dette programmet holdt til i Toscana,Italia. Ryttere som Geraint Thomas og Mark Cavendish er et resultat av dette.

Team Sky startet jobben med å skape et slagkraftig lag, med en stamme av briter. De første seks som ble bekreftet var Geraint Thomas, Steve Cummings, Chris Froome, Russell Downing, Ian Stannard og Peter Kennaugh, alle briter.

Senere ble ti nye navn lansert, deriblant en del utlendinger for å sikre at laget ble konkurransedyktig. Edvald Boasson Hagen, Thomas Löfkvist, Kurt Asle Arvesen, Simon Gerrans, Juan Antonio Flecha, Kjell Carlström, John-Lee Augustyn, Greg Henderson, Lars Petter Nordhaug og Morris Possoni.

Dermed var mye av stallen klar, det som manglet var kapteinen, den som skulle lede laget i Tour de France. Bradley Wiggins, som kom på fjerdeplass i Tour de France året før, var under kontrakt med Garmin-Transitions, mens verdens mestvinnende spurter, Mark Cavendish, var under kontrakt med Team HTC-Highroad. Løsningen ble at Team Sky til slutt kjøpte fri Wiggins fra Garmin.

Før 2013 sesongen så måtte alle syklistene og ansatte signere en avtale på at de ikke har dopet seg, ansatte som Steven de Jongh, også Sean Yates trakk seg etter denne sesongen, men nektet for at han har dopet seg i sin tidligere karriere.

Ny sponsor i 2019
I desember 2018 ble det kjent at Sky UK kom til å trekke seg som sponsor fra 2020. I mars 2019 ble det offisielt annonsert at Ineos overtok sponsoratet fra mai samme år.

2023

Ryttere

Seire

Referanser

Eksterne lenker 
 

Sykkellag
Sky
Idrettslag etablert i 2009
Landeveissykling